Skandinavisk UFO 


UFO-Mail nr. 232 



24. januar 2017 


Af Ole Henningsen 


Nyt fra SUFOI's Fotoafdeling 


List Havn, Sylt 28. november 2016 



Et webcamera ved færgelejet i List Havn på Sylt syd for Rømø har 28. november 2016 fanget 
denne mørke aftegning, der har vakt en lokal journalists interesse. 

Der er dog ikke tale om et specielt mystisk fænomen, da effekten opstår ved, at det skarpe lys 
fra Solen overbelyser chippen i webcameraet og danner den mørke aftegning på optagelsen. 
SUFOI's Fotoafdeling har ved flere lejligheder modtaget denne type optagelser til udtalelse, og 
fænomenet er bl.a. omtalt i denne udgave af UFO-Mail: http://www.sufoi.dk/ufo-mails/unn- 
2006/um06-068.php. 


7752 Snedsted 14. december 2016 

/ 










Første foto i en serie taget med en iPhone 6 af en observatør i Thy i sydvestlig retning den 14. december kl. 16.10, 
hvor man ser to contrails fra fly kraftigt belyst af den nedgåede Sol (tv). 

Midt i billedet ses den mørke aftegning, der meget ligner en raket med udstødning, og dermed fangede 
observatørens opmærksomhed (udsnitsforstørrelse th). 

De oprindeligt modtagne fotos er lysere, men ovenstående to gengivelser er ændret i lys- og kontrastforhold for at 
gøre fænomenet nogenlunde tydeligt. 

SUFOI's kommentarer og konklusion 

Observatøren anfører i sin henvendelse bl.a.: 

„Jeg har forsøgt at kontakte Dansk Space Organisation, og de siger, at det ikke er nogle af deres medlemmer, der har opsendt en raket, ej 
heller er de vidende om andre der har opsendt i Thy ." 

Det er måske heller ikke nødvendigvis i „raket-afdelingen" man skal søge forklaringen på optagelserne. 

De første 5 fotos i en serie er optaget i løbet af 5 - 6 sek. iflg. billedernes exif-(elektroniske) data. 

SUFOI's Fotoafdeling har derfor i billedbehandlingsprogram sammenlagt første og sidste foto i denne serie med udgangspunkt i de to klare 
contrails. Derved ses også et sammenfald af den mørke aftegning på begge optagelser. Dette kunne pege på et „stillestående" fænomen i 
rimelig stor afstand fra fotografen. 

Hvis en mulig raket skulle være tæt på observatøren, vil den bevæge sig meget hastigt opad, men dette ses altså ikke af denne første 
optagelsesserie. 

Såfremt en raket skulle være så langt borte, at den ikke ser ud til at bevæge sig i løbet af optagelsesseriens 5-6 sek., så ville den skulle 
have været så stor, at denne type af opsendelser ikke under nogen omstændigheder finder sted i dansk luftrum - og da slet ikke uden en 
enorm medieomtale af mange observatørers og fotografers rapporteringer om fænomenet. 

Udseendet af optagelserne leder derfor tanken hen på en anden type fænomen: Skyggevirkning af contrails. 

Ud fra de tilgængelige oplysninger er det SUFOI's Fotoafdelings opfattelse, at den mørke aftegning på første optagelsesserie ikke er en raket 
men dele af et flys contrail, der har kastet en mørk skygge på en tyndt lag af dis. 

Det er et lidt sjældent fænomen, sådan som det optræder på optagelserne. 


5220 Odense SØ 14. december 2016 


En fotograf, der var ude for at tage billeder af Månen over et nærliggende træ sendte sine optagelser og dette spørgsmål: 

„Sender dette billede taget den 14. december 2016 klokken 21.36... Læg mærke til den sorte plet , som er cirka i øverste 1/4 dele af månen, 
opdagede først pletten da jeg nærstuderede billedet og undrede mig over hvad det er? 

Jeg tog tre billeder og prikken er kun på det ene!" 



Udsnitsforstørrelse af det modtagne foto med en lille mørk aftegning øverst i den stærkt overbelyste 
måneskive. På det modtagne foto ses ingen grene midt i måneskiven. 




SUFOI's Fotoafdeling bad efterfølgende fotografen tage et dagslysfoto fra samme optagelsessted som ekstra 
kontrol. Herover ses en sammenkopiering af udsnitsforstørrelser af det originale foto samt det modtagne 
kontrolfoto. Som udgangspunkter for Fotoafdelingens sammenkopiering er anvendt de to grene markeret med røde 
pile. 























At grenene ikke har kunnet ses på det originale foto, skyldes det meget stærke lys fra Månen, der har „brændt 
igennem", så grenene ikke kan ses på natoptagelsen. 


Som det ses, er der faktisk små grene at se foran måneskiven, der sandsynligvis har båret det blad, der med stor 
sandsynlighed har været årsag til fotografens undren. Sådan lyder konklusionen på Fotoafdelingens 17 sider lange 
rapport til arkivet om sagen. 



Til sammenligning ses her en optagelse foretaget af Clas Svahn, UFO-Sverige, den 14. dec. 2016. 

Her er det lyset fra den nedgående sol, der brænder så hårdt igennem, at træstammen midt i billedet forsvinder fra 
optagelsen i den del af stammen, der er nærmest sollysets centrum. 


2630 Tåstrup 30. oktober 2016 


„Underlig cirkel på himlen over Taastrup, Storkøbenhavn", skrev en observatør og fortsatte: 

„Jeg optog det på min iPhone, en rund cirkel med hul i midten. På videoen ses også et almindeligt fly passere. Lidt ringe kvalitet, men man 
kan sagtens se! Håber du/I kan forklare hvad det er." 



Stillbillede fra starten af den modtagne videosekvens, 
udsnitsforstørrelse th. 


Det lille lys ses over bebyggelsen midt i billedet og 


Fotoafdelingens overvejelser og konklusion 

Videoen viser et lille lys på baggrund af en mørk himmel. Det anvendte kamera forsøger automatisk at fokusere (stille skarpt) på et eller 
andet i billedfeltet (bygninger, lys på himlen). Optagelsen bliver naturligvis ikke skarp, som det også ses af den modtagne sekvens. 

En gennemgang af himlen på optagelsestidspunktet vha. planetarieprogrammer viser, at der ikke var stærktlysende planeter på himlen lavt 
over horisonten i SSØ. Der må derfor søges i andre retninger i forsøget på at finde en forklaring. 

Videooptagelsen er af meget svingende kvalitet med skarpere og helt uskarpe sekvenser og varer 35 sek. 

Ved at sammenlægge udsnitsforstørrelser af stillbilleder fra start og slut af videoen, viser det sig, at lyset på himlen har bevæget sig lidt 
mod venstre i billedfeltet, dvs. i østlig retning. 













Eftersom lyset bevægede sig (ganske lidt/langsomt) pa himlen i løbet af 35 sek., kan det ikke have været af astronomisk oprindelse, og 
bevægelsen svarer heller ikke til en satellit som eks. ISS, Den Internationale Rumstation. 

Interessen samler sig derfor om andre „flyvende ting", som ex. landingslys fra et fly. 

Udskrift fra FlightRadar24.com med flyvebanen for SAS-fly SK2686 undervejs fra Bologna til Kastrup Lufthavn. Flyet 
ses her ændre kurs øst for Møn - nu med kurs i retning af Roskilde/Tåstrup. 

En kurs der nøje svarer til observationsretningen - dvs. retningen for optagelse af videosekvensen. 
Over Køge Bugt ændrer flyet kurs mod landing i Kastrup Lufthavn, hvorved landingslyset forsvinder ud af syne for 
observatøren. 

Set fra Tåstrup vil der være en svag bevægelse mod øst at se i den forbindelse, inden lyset forsvinder af syne. 
Samme bevægelse, som fremgår af gennemgangen af den modtagne video. 

SUFOI's Fotoafdeling er overbevist om, at netop landingslys fra dette fly er den mest sandsynlige forklaring på den 
undersøgte videooptagelse. 


6720 Fanø 19. august 2016 

Fotografen henvendte sig med sin iagttagelse og en enkelt af sine optagelser først til Tycho Brahe Planetarium, der som vanligt henviste til 
SUFOI's Fotoafdeling for undersøgelse af den slags oplevelser. 

I en længere og meget detaljeret redegørelse for observationen hedder det bl.a.: 

„Jeg skulle ud at iagttage månen, som stod i øst. Denne var på det tidspunkt ved at blive skjult bag en sky. 
Jeg ser mig lidt omkring, men fornemmer, at der er en rød lodret streg til venstre for Månen, og da jeg fokuserer på denne, ser jeg et klart 
lysende rødt lys omgivet af en orange/gul krans. Lyset bevæger sig langsomt lodret opad, og min første tanke er, at nogle mennesker i 
sommerhuset, som lyset kom op bag, var i gang med en leg. Mens jeg overvejer, hvad lyset er båret af, evt. en drone, men jeg hører ingen 
lyd, ser jeg endnu et rødt skarpt lys, fuldstændig som det første, komme op bag huset, og bevæge sig i samme hastighed og retning som 
det første lys. Nu er der to lys på himlen, og jeg tvivler på, at det er mennesker placeret bag dette sommerhus, som eksperimenterer med 
et eller andet. Jeg henter mit kamera inde i vort eget sommerhus. Mon ikke det tager ca. 20 sek. 

Idet jeg kommer ud igen, begynder jeg at tage billeder med forskellig zoomindstilling, men alle håndholdte, og billederne viser derfor ikke 
cirkulære lys (men lysende streger.red.). Formodentligt kan man alligevel opfatte den røde centrale del af lyset, som er omkranset af en 
orange/gult ring. 

På et tidspunkt, opdager jeg, at det første lys er forsvundet, og kort tid efter dæmpes det andet lys også, for til sidst helt at forsvinde. På 
dette tidspunkt hører jeg ganske svagt en lyd som fra en fjern jetjager, eller passagerfly - en ikke usædvanlig lyd i Sønderho på Fanø." 



To af de modtagne optagelser af lysene på himlen. Her ses samme udsnitsforstørrelse, 

Th. ses en af de optagelser, hvor fotografen har zoomet meget hvor den del af den lysende aftegning, 
kraftigt ind på et af lysene. Billederne er taget med en der står skarpest står tilbage (øverste 
eksponeringstid på 1 sek., hvilket gør, at optagelserne er rystede, del) efter bortretouchering af resten 
dvs. lysene er tværet ud som en lysende streg. af aftegningen i 

fotoredigeringsprogram. 

Udseendet har herefter markant 
lighed med andre optagelser af små 
varmluftballoner. 







SUFOI's konklusion 

Ud fra udseendet af fotos samt observatørens meget detaljerede oplysninger om tildragelsen og ekstra modtagne data om optagelsessted, 
bevægelsesretning m.v. er Fotoafdelingen ikke i tvivl om, at det drejer sig om opsendelse af små varmluftballoner fra det nære 
sommerhusområde. 

Vejrdata fra DMI understøtter teorien om et vindbåret fænomen. 

Yderligere informationer om små varmluftballoner kan ses her: http://www.sufoi.dk/info/balloner.php. 

PS. fra observatøren 

„Mange tak for en særdeles grundig, og fornemmer jeg kvalificeret behandling, af mine iagttagelser. På jeres beskrivelser er jeg overhovedet 
ikke i tvivl om, at det har været varmluftballoner, jeg har iagttaget. Både udseendet og bevægelserne er efter min opfattelse helt i 
overensstemmelse med, hvad jeg ville forvente af en varmluftballon. 

Jeg anede ikke eksistensen af sådanne varmluftballoner, og selv hvis jeg kendte dem, ville jeg nok ikke forvente dem opsendt på Fanø, hvor 
man er særdeles opmærksom på at undgå ildsvåde på grund af store lyngarealer og mange stråtækte huse. 

Jeg vil lige orientere om, at jeg har fået oplyst fra udlejningsbureauet, at det hus, som jeg så lysene komme op bag fra, netop dagen for 
observationen var lejet ud til tyskere. Altså ikke stedkendte med viden om brandfaren. Dermed bortfalder den sidste usikkerhed. Endnu 
engang mange tak for opklaringen!" 

Fotoafdelingen takker naturligvis for de pæne ord, der varmer efter anvendelsen af den fritid, der er gået med en undersøgelser og 
udarbejdelse af den 28 sider lange rapport til arkivet om denne sag. Men det er bestemt også på sin plads at komplimentere observatøren 
for den i starten modtagne redegørelse med de mange (men også stærkt nødvendige) informationer. Det er et sjældent syn på 
Fotoafdelingens bord. Og hans ihærdighed med opfølgning på sagen er bemærkelsesværdig. 


Løst og facts 

Af Ole Henningsen 

Hvid ring på himlen 

En læser har spurgt, om vi i SUFOI har været opmærksom på den mystiske 
hvide ring, der torsdag den 22. september 2016 blev set på himlen over det 
nordlige Jylland, og om vi tror på den forklaring, der efterfølgende kom frem. 

TV 2 VEJRET fik mange henvendelser om ringen på himlen og flere fotos, og 
læserne gættede på alt fra et af NATO's AWACS-fly, et tankfly - til en om det 
mon kunne være en fuld pilot. Og nogle har endda spurgt: „Er det en UFO, vi 
har set i dag?" 

Det er da også TV 2 Vejret, der hurtigt bringer den helt naturlige forklaring: 

„Det er kombinationen et dansk F-16 fly på øvelse og et fugtigt luftlag i ca. 10 
km's højde, der har dannet ringen. Et dansk F-16 fly har i dag under en øvelse 
fløjet i cirkler hen over den nordlige del af Jylland", det oplyser presseofficer 
Søren Bjørndal fra Værnsfælles Forsvarskommando i Karup til TV 2 VEJRET, der 
videre skriver: 

„I forbindelse med en varmfront, der er på vej frem mod Danmark skyder 
varme og fugtig luft i ca. 10 km's højde ind over landet fra vest - og netop her 
har F-16 flyets kondensstribe kunne bestå /' længere tid. 

Har F-16 flyet fløjet i cirkler - enten nedad eller opad - så er der i præcis det område med den fugtige luft blevet dannet udtalte 
kondensstriber, som man også ser fra andre jetdrevne fly. 

Her er det så spektakulært, at flyet er fløjet i en cirkulær bane - og dermed har kondensstriben fået form som en ring. Efter ca. en halv time 
var ringen fordampet - og gået i opløsning. Men inden da var der mange i den nordlige del af Jylland, der fik sig noget af en oplevelse, da de 
så den imponerende ring på himlen." 

Så JA, vi så billederne og læste forklaringen og ser aldeles ikke nogen grund til at stille spørgsmålstegn ved denne helt naturlige forklaring 
på „mystikken". 

http://vejr. tv2.dk/20 16-09-22-mystisk-ring-set-paa-himlen-over-danmark?eid=zKjKsN-WFVioJmF- 
sBwFMSwOFIdMDq4ySpEyb91MX8<.utnn_campaign = Nyhedsoverblik8<.utnn_nnediunn = Mail8<.utnn_source=Newsletter. 



Den hvide ring over den nordlige del af Jylland den 22. 
september 2016, blev bl.a. fotograferet af Arne Hansen 


Lyssøjler på aftenhimlen 



Det var i det nordlige Ontario den 6. januar 2017, at Timmy Joe Elzinga fra sit badeværelsesvindue fik øje på 
fænomenet, som han først antog for at være nordlys, men som han skyndte sig at fotografere. 

http://www.livescience.com/57482-light-pillars-photo-ontario.html, 
https:// www.youtube.com/ watch?v=NOzZCghvxlw og 
https://www.youtube.com/watch?v=Ge_jgsgx_kQ 




Lyssøjlerne har intet med nordlys at gøre og ses sjældent i Danmark. 

Naturfotografen Jesper Grønne, Silkeborg, har dog oplevet og fotograferet fænomenet og skriver bl.a., at lyssøjler opstår på samme måde 
som de såkaldte solsøjler, dvs. ved at lyset reflekteres på undersiden afvandret orienterede iskrystalplader. Lyssøjler dannes af kunstigt lys, 
der lyser opad. _ 


^ « I •• 


© Jesper Grønne www.hvad i himlen.dk 


Fra præsentationsvideo til bogprojektet „Hvad i himlen", http://www.sufoi.dk/ufo-mails/um-2016/uml6-228.php. 

På Jesper Grønnes foto ses både en sky, der er kraftigt oplyst af den gullige lysforurening samt de lyssøjler, der dannes i iskrystallerne. 
Typisk befinder den oplyste sky sig over lyskilden, og de iskrystaller, der danner lyssøjlerne, befinder sig et sted mellem lyskilden og 
observatøren. Lyssøjler kan have alle mulige farveralt afhængig af lyskildernes farver. https://www.youtube.com/watch?v=bgu90RANICI. 

Mere information om lyssøjler på himlen: 


https://en.wikipedia.org/wiki/Light_pillar, 

http://www.thelocal.se/20160107/mysterious-light-pillar-appeared-in-stockholm, 
http://www.thelocal.no/20160107/rare-light-phenomenon-oslo-norway og 
https://www.dmi.dk/nyheder/arkiv/nyheder-2014/01/lysende-streger-stiger-til-himmels/. 




